Beszámoló célfeladat elvégzéséről

„Határtalanul Székelyföldön”

Projektszám: HAT- KP-1-2023/1-001792

Többletfeladat megnevezése: project vezető, kísérőtanár

Pedagógus neve: Szabó Erzsébet

A projectben részt vett 7. osztály osztályfőnökeként a feladatom a pályázat teljes időtartamára vonatkoztatva a kapcsolatos teendők elvégzése, vagy a feladatok kiosztása és ellenőrzése.

A pályázatról már az 5. évfolyamos szülői értekezleten beszélgettünk, a terv, hogy megpályázom a programot, már akkor megszületett. Így 2023 júniusában összeállítottam a tervezett programot és beadtam pályázatunkat. Igyekeztem olyan programokat válogatni, ami a project céljainak megfelelően figyelmet fordít az erdélyi magyarság földrajzi, néprajzi, társadalmi, irodalmi környezetére, történelmére.

A kísérő felnőttek száma a project megvalósításához 5 fő. Két pedagógus kollégám vállalta a feladatot, az egyik az esetleges egészségügyi problémákkal tudott foglalkozni egészségtanárként. A másik kollégám angol nyelvtanárként az esetlegesen szükséges nyelvi problémamegoldást vállalta. Két szülőt kértem fel még kísérői szerepre, az egyikük katasztrófavédő, tűzoltó, a másikuk Székelyudvarhelyről származó történelem szakos tanár.

A pályázat programjai szinte teljes mértékben megvalósultak. Az időjárás is kegyes volt hozzánk, egyetlen programunkba szólt csak bele, hogy a Hargitai hegycsúcsig nem, csak 1600 méter magasig juthattunk el.

A program helyszínei:

Szállás és étkezés: Nyikómalomfalva, ERSA panzió

1. nap: Balatonfűzfő – Nagykároly (Károlyi kastély) – Torda (Sóbánya) – Nyikómalomfalva
2. nap: Vargyas – szoros – Székelyudvarhely – Nyikómalomfalva fafaragó műhely
3. nap: Farkaslaka (Tamási Áron sírja, Trianon emlékmű) – Szováta (Medve tó, Turul kilátó) – Korond (kézműves műhelyek látogatása)
4. nap: Hargita – Szejkefürdő (Orbán Balázs sírja, székelykapuk, Mini – Erdély park) – Táncház
5. nap: Tusnádfürdő (Jókai Mór Általános Iskola) – Tusnád (Szent Anna tó, Mohosi – láp) – Tehén farm Nyikómalomfalva)
6. nap: Segesvár – Déva – Arad – Balatonfűzfő

Az osztály számára nagyon nagy élmény volt ez a kirándulás, melynek pedagógia szempontú hasznossága nagyon sok rétegű. A tanult és tapasztalt tudás, a közös élmények, a nem szokványos szociális szituációk, mind-mind többé, jobbá tették tanítványaimat és minket, részt vevő felnőtteket is.

Balatonfűzfő, 2024. június 10.

Szabó Erzsébet